CELEX: 62007TO0028
Language: sk
Date: 2007-09-11 00:00:00
Title: Uznesenie Súdu prvého stupňa (tretia komora) z 11. septembra 2007. # Fels-Werke GmbH, Saint-Gobain Glass Deutschland GmbH a Spenner-Zement GmbH & Co. KG proti Komisii Európskych spoločenstiev. # Žaloba o neplatnosť - Smernica 2003/87/ES - Systém obchodovania s emisnými kvótami skleníkových plynov - Národný alokačný plán emisných kvót Nemecka na roky 2008 až 2012 - Rozhodnutie Komisie o zamietnutí - Nedostatok osobnej dotknutosti - Neprípustnosť. # Vec T-28/07.

Uznesenie Súdu prvého stupňa (tretia komora) z 11. septembra 2007 – Fels‑Werke a i./Komisia
      (vec T‑28/07)
      „Žaloba o neplatnosť – Smernica 2003/87/ES – Systém obchodovania s emisnými kvótami skleníkových plynov – Národný alokačný plán emisných kvót Nemecka na roky 2008 až 2012 – Rozhodnutie Komisie o zamietnutí – Nedostatok osobnej dotknutosti – Neprípustnosť“
      Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú (článok 230 štvrtý odsek ES; smernica Európskeho parlamentu a Rady 2003/87, články
         9 a 11) (pozri body 59 – 61)
      
      Predmet
      
         
               Návrh na čiastočné zrušenie rozhodnutia Komisie z 29. novembra 2006 o národnom alokačnom pláne emisných kvót skleníkových
                  plynov, ktoré oznámila Spolková republika Nemecko na roky 2008 až 2012 v súlade so smernicou Európskeho parlamentu a Rady
                  2003/87/ES z 13. októbra 2003 o vytvorení systému obchodovania s emisnými kvótami skleníkových plynov v spoločenstve, a ktorou
                  sa mení a dopĺňa smernica Rady 96/61/ES (Ú. v. EÚ L 275, s. 32; Mim. vyd. 15/007, s. 631)
               
            Výrok
      
         
                  1.
               
               
                  
               
               
                  	Žaloba sa odmieta ako neprípustná.
               
            
         
                  2.
               
               
                  
               
               
                  	Spoločnosti Fels-Werke GmbH, Saint‑Gobain Glass Deutschland GmbH a Spenner‑Zement GmbH & Co. sú povinné nahradiť trovy konania.